În următorul mandat al lui Trump va crește semnificativ riscul unei crize internaționale majore, crede un fost consilier de securitate
În timpul următorului mandat al lui Donald Trump „va crește semnificativ riscul unei crize internaționale majore”, opinează fostul consilier pentru securitate al SUA, din perioada primului mandat al republicanului. Într-un interviu pentru The Guardian, fostul consilier și fost ambasador la ONU, John Bolton, a avertizat că cel de-al doilea mandat al președintelui ales al SUA va fi “mai haotic și mai disruptiv decât primul” și ar putea duce la o criză internațională majoră,  din cauza lipsei de coerență și disciplină în luarea deciziilor.